laion/Wikipedia-Exotic huggingface dataset:
יהושע השל באב"ד (הראשון)

רבי יהושע השל באב"ד (נפטר בערך ה'תק"ו, 1745) היה רב בטרנופול. נולד בברודי, משפחתו הייתה משפחה רבנית. אביו היה הרב יצחק מקראקא (מכונה: ר' יצחק קראקאווער), שכיהן כרב העיר (נפטר ה'תס"ה). בן רבי יששכר בער, פרנס הכולל של ועד ארבע ארצות, בן רבי השיל מקראקא. אמו בילא, הייתה בתו של ר' דוד ב"ר יצחק מזולקוה, פרנס הוועד של וועד ארבע ארצות שם. רבי יהושע השל היה הראשון ממשפחת באב"ד ששימש בתור רבה של טרנופול, ובשנת ה'תע"א היה כבר אב"ד טרנופול, ובערך בשנת ה'תע"ח הודח מהתפקיד, במקומו מונה בן דוד הרב אריה לייב, לאחר תקופה, הרב אריה לייב מונה לרבנות ריישא, ורבי יהושע השל הושב לתפקידו ברבנות טרנופול, וכיהן בתפקיד עד מותו. בג' בתשרי ה'תצ"א (1730) השתתף כבורר של ועד ארבע ארצות בדיון שהתקיים בירוסלב. לאחר מותו, נבחר ר' יעקב (בן רבי יצחק) סג"ל לנדא, לממלא מקומו. בשנת ה'תע"א השתתף בוועד המדינה של ועד ארבע ארצות ביאריטשוב, ובכ"ח באייר והעניק הסכמה לספר "מכתב אליהו", למסכת אבות, לר' אליהו בן אריה ליב מקוברין. בשנת ה'תע"ה בד' בתמוז העניק הסכמה לספר "משמחי לב", מוסר, לר' מרדכי גימפל, מגיד נודד, אמשטרדם, תע"ח. בשנת ה'תק"ד העניק הסכמה לספר "מרי צבי", למסכת יבמות. ("ודגל אהבה פרוסה בגליל פאדלי'"). העניק הסכמה לספר "מטה משה", על התורה, לר' משה כ"ץ, ז'ולקבה, ה'תק"ה. העניק הסכמה לספר "שושנת העמקים", על שיר השירים, לר' יצחק בן בן-ציון, מגיד בבראד ז'ולקבה, ה'תק"ו. בנו - ר' יעקב משעברשין. בנו - ר' דוד, מטרנופול. בתו - אשת הרופא ר' זלמן פורטיז, בנו של הרופא אברהם יצחק חזק. בתו - אשת הנגיד שאול מלובלין (נפטר בר"ח באלול[דרושה הבהרה] ה'תקכ"ח). בתו - אשת הנגיד ר' זרח מהורודנקה. רבי צבי הירש הורוויץ, כתבי הגאונים, פיוטרקוב תרפ"ח, עמ' 37–38. נ"מ גלבר, תולדות יהודי טרנופול, בתוך: ספר טרנופול: אנציקלופדיה של גלויות ירושלים, תשט"ו. עמ' 30–33. רבי יהושע העשל בן יוסף ישראל מרימנוב, שפתי צדיקים, תרמ"ג, הקדמת המחבר. רבי יצחק מלעטשוב, כתבי הגר"י, "ספר יוחסין", ירושלים תשס"ח, עמ' שג. שכן מופיע בהסכמה ל"שושנת העמקים" בשנת תק"ו (ראו בפרק 'הסכמותיו'). ובג' בחשוון התק"ו, כבר נתן ממלא מקומו, ר' יעקב בנו של יצחק סג"ל לנדא הסכמה לספר "מילי דאבות", זולקבה, תקי"ד. רבי יצחק היה אבי שושלת רבנים ענפה ששמם באב"ד (בני-אב"ד, כלומר בני-הרב). ראו מה שכתב גיסו היעקב עמדין במגילת ספר, עמ' 67-68.
שטפן פוש

שטפן פוש (בגרמנית: Stefan Posch; נולד ב-14 במאי 1997 ביודנבורג שבאוסטריה) הוא כדורגלן אוסטרי המשחק בבולוניה ובנבחרת אוסטריה בעמדות המגן הימני והבלם. פוש שיחק במספר מועדוני נוער באוסטריה, ביניהם שטורם גראץ ואדמירה ואקר, ובהמשך עבר לשחק בהופנהיים הגרמנית. תחילה שיחק בעיקר בקבוצת המילואים, אך החל משנת 2017 החל לשחק במדי הקבוצה הבכירה של הופנהיים בבונדסליגה, ובעונת 2018/19 הפך לשחקן הרכב. פוש שיחק מספר שנים בהופנהיים, ולרוב סיים איתה במרכז הטבלה בבונדסליגה. את עונת 2022/23 החל פוש בהופנהיים, אך בתחילתה הושאל לבולוניה מהסרייה א' לעונה אחת, עם אופציה לרכישה. בעונת הבכורה שלו בבולוניה, 2022/23, פוש הבקיע שישה שערי ליגה, וסייע לקבוצתו לסיים במקום התשיעי. בסיום עונה זו, ההשאלה מהופנהיים לבולוניה הסתיימה, ובולוניה בחרה לרכוש את פוש מהופנהיים. בעונת 2023/24 פוש ובולוניה שיפרו את ההישג מהעונה הקודמת וסיימו במקום החמישי בסרייה א', שהקנה להם מקום בליגת האלופות בעונת 2024/25. פוש שיחק בכל הנבחרות הצעירות של אוסטריה, ואת הופעת הבכורה שלו במדי נבחרת אוסטריה הבוגרת, ערך ביוני 2019 מסגרת מוקדמות יורו 2020 במשחק מול מקדוניה הצפונית, כשהחליף את אלכסנדר דרגוביץ'. באוקטובר 2019 הבקיע פוש את שער הבכורה שלו במדים הלאומיים, שהיה שער ניצחון מול סלובניה, גם כן במוקדמות יורו 2020. פוש ואוסטריה העפילו ליורו 2020 מהמוקדמות, ובטורניר עצמו הודחו בשמינית הגמר מול איטליה, אך פוש לא שיחק דקה בטורניר זה. פוש ואוסטריה כשלו בהמשך להעפיל למונדיאל 2022. פוש זומן לסגל האוסטרי ליורו 2024. בטורניר זה פוש היה שחקן משמעותי בנבחרת האוסטרית, והגיע עמה עד לשמינית הגמר, שם הודחה על ידי טורקיה לאחר הפסד 2-1. מדיה וקבצים בנושא שטפן פוש בוויקישיתוף שטפן פוש, באתר Transfermarkt שטפן פוש, באתר Soccerway שטפן פוש, באתר WorldFootball.net שטפן פוש, באתר National Football Teams שטפן פוש, באתר FootballDatabase.eu
אלכסנדר שיינדלין

אלכסנדר שיינדלין (ברוסית: Александр Ефимович Шейндлин ‏; 4 בספטמבר 1916, סמרה - 13 בינואר 2017, ז'וקובקה) היה פיזיקאי סובייטי-רוסי ממוצא יהודי. הוא התמחה בתחום הנדסת כוח וחום. אחיו בוריס שיינדלין היה פעיל נ.ק.ו.ד, השתתף בטיהורים הגדולים ופרופסור למשפטים. אלכסנדר שיינדלין נולד בשנת 1916 בסמרה למשפחה יהודית עם שורשים מרצ'יצה. אביו היה מהנדס בניין. שיינדלין החל לימודי בית ספר בגיל 9 והצטרף לתלמידי השנה השלישית. לאחר שבע שנות לימוד הוא למד חרטות. לאחר סיום בית ספר מקצועי שיינדלין החל ללמוד הנדסת בניין אך תוך זמן קצר עבר ללימודי אנרגיה. כאשר אביו הועבר לעבודה במוסקבה, שיינדלין הועבר ללימודים במכון הנדסת אנרגיה של מוסקבה. בשנת 1937 שיינדלין סיים את הלימודים בהצטיינות עם הסכמה למהנדס כוח וחום. זמן קצר הוא עבד במפעל לייצור תרופות ובאוגוסט 1937 עבר למפעל ייצור מערכות אנרגיה לצורכי הצי הסובייטי. בשנת 1939 שיינדלין החל לימודי תואר שלישי. במקביל הוא חקר התנהגות גזים בתנאי לחץ וטמפרטורה גבוהים והחל ללמד. לאחר תחילת מלחמת העולם השנייה שיינדלין התנדב לשורות הצבא האדום. בפברואר 1942 הוא הועבר לאקדמיה של חיל האוויר והיה חבר סגל. בשנת 1943 הוא סיים עבודת תואר שלישי. באותה שנה הוא עבר ליחידת של חיל אוויר בה שירת כמהנדס. בדצמבר 1945 שיינדלין השתחרר מהצבא וחזר למכון האנרגיה במוסקבה. בשנת 1954 הוא היה שותף להקמת קתדרה לפיזיקה טמפרטורות גבוהות במכון. בשנת 1966 על בסיסה הוקם מכון של אקדמיה למדעים של ברית המועצות ושיינדלין מונה למנהל המכון החדש. בשנת 1967 שיינדלין הקים קתדרה לתהליכים בטמפרטורות גבוהות במכון לפיזיקה וטכנולוגיה של מוסקבה והיה ראש קתדרה ופרופסור. בהתאם לעדות של שיינדלין רוב הפרויקטים שמכון היו בעלי אופי ביטחוני. על פעילותו בתחום פיתוח טכנולוגיה בטמפרטורות גבוהות לצורכי תחנות כוח לייצור חשמל לשיינדלין הוענקו מספר עיטורים. בשנת 1959 הוא קיבל פרס לנין. בשנת 1986 הוא קיבל תואר גיבור העמל הסוציאליסטי. בשנת 1974 הוא התקבל לאקדמיה למדעים של ברית המועצות כחבר בהתכתבות ובשנת 1991 קודם למעמד חבר בפועל. שיינדלין כתב מספר ספרים בתחום התמחותו (חלקם ביחד עם אוולד שפילריין). הוא היה עורך ראשי של כתב עת רוסי וחבר מערכת של כתב עת בין-לאומי. שיינדלין נפטר בשנת 2017 במוסקבה ונטמן בכפר במחוז סמרה. ביוגרפיה ריאיון עם שיינדלין
ויל טילסטון

ויל טילסטון (באנגלית: Will Tilston נולד ב-12 בינואר 2007) הוא שחקן אנגלי. הוא ידוע בתפקידיו בסרט הביוגרפי להתראות כריסטופר רובין וכגרגורי, הילד השביעי של משפחת ברידג'רטון, בדרמה הטלוויזיונית עטורת הפרסים, ברידג'רטון. טילסטון גילה לראשונה את המשחק כששיחק במחזה בבית הספר הממלכתי. הוא למד בשבתות באקדמיה לאמנויות הבמה "D&B" בברומלי. שם עודדו אותו לחתום עם סוכן. טילסטון היה בן תשע כשנבחן ולוהק לתפקידו המקצועי הראשון של כריסטופר רובין מילן הצעיר בסרט הביוגרפי של סיימון קרטיס, להתראות כריסטופר רובין בכיכובם של דונל גליסון ומרגו רובי, ובן עשר עד יציאת הסרט לאקרנים ב-2017. טילסטון עשה את הופעת הבכורה שלו בטלוויזיה כשהחל לשחק בתפקיד גרגורי, הילד השביעי של משפחת ברידג'רטון והבן הצעיר במשפחה, בדרמה התקופתית ברידג'רטון בהפקת נטפליקס משנת 2020, עיבוד שהופק על ידי שונדלנד לרומנים מאת ג'וליה קווין. ויל טילסטון, ברשת החברתית אינסטגרם ויל טילסטון, במסד הנתונים הקולנועיים IMDb (באנגלית) ויל טילסטון, באתר Rotten Tomatoes (באנגלית) George, Crystal (17 במרץ 2022). "Bridgerton cast ages: How old are the actors in real life?". נבדק ב-29 באוגוסט 2023. {{cite web}}: (עזרה) Hannah Furness, ‏Meet Christopher Robin star Will Tilston who landed role in first ever audition, The Telegraph, 25 September 2017 "Will Tilston starring in major feature film". D&B Academy of Performing Arts. באוקטובר 2016. נבדק ב-29 באוגוסט 2023. {{cite web}}: (עזרה) "Will Tilston". 3 באפריל 2018. נבדק ב-29 באוגוסט 2023. {{cite web}}: (עזרה) Powell, Emma (20 בספטמבר 2017). "Margot Robbie close to being upstaged by child star Will Tilston at Goodbye Christopher Robin premiere". נבדק ב-29 באוגוסט 2023. {{cite web}}: (עזרה) Weintraub, Steve. "Will Tilston and Director Simon Curtis on Making 'Goodbye Christopher Robin'". נבדק ב-29 באוגוסט 2023. {{cite web}}: (עזרה) Mullen, Matt (3 באוקטובר 2017). "How two young actors brought Christopher Robin to life". נבדק ב-29 באוגוסט 2023. {{cite web}}: (עזרה) "Who plays Gregory Bridgerton in Bridgerton? – Will Tilston". PopBuzz. נבדק ב-29 באוגוסט 2023. {{cite web}}: (עזרה) Andreeva, Nellie (29 ביולי 2019). "Shondaland's 'Bridgerton' Netflix Series Rounds Out Core Cast, Taps Julie Anne Robinson As Director". נבדק ב-29 באוגוסט 2023. {{cite web}}: (עזרה) "Who's Burning Up Lady Whistledown's Papers? Meet the 'Bridgerton' Season 1 Cast". Netflix. 2 בנובמבר 2021. נבדק ב-29 באוגוסט 2023. {{cite web}}: (עזרה) "The 27th Annual Screen Actors Guild Awards". Screen Actors Guild Awards (באנגלית). נבדק ב-2021-02-04.
בוריס שיינדלין

בוריס שיינדלין (ברוסית: Борис Владимирович Шейндлин ‏; 13 במרץ 1896, סנקט פטרבורג - 13 בפברואר 1963,לנינגרד) היה משפטן סובייטי ממוצא יהודי. אחיו אלכסנדר שיינדלין היה פרופסור לפיזיקה. בוריס שיינדלין נולד בשנת 1896 בסנקט פטרבורג למשפחה יהודית. אביו היה מהנדס בניין. בהמשך המשפחה עברה לסמרה. בשנת 1923 שיינדלין סיים לימודי משפטים באוניברסיטת לנינגרד. בשנת 1924 שיינדלין התקבל לשורות המפלגה הקומוניסטית של ברית המועצות. בהמשך כל חייו הוא היה פעיל במוסדות המפלגה. בשנת 1934 הוא סיים עבודת תואר שלישי במכון לפרופסורים אדומים. בשנת 1935 שיינדלין עבר לטשקנט (אז באוזבקיסטן הסובייטית) ומונה למנהל מכון לחקר משפטים. תוך זמן קצר הוא מונה לתפקיד פרקליט הרפובליקה. בתפקיד זה הוא היה חבר "טרויקה של נ.ק.ו.ד" בתקופת הטיהורים הגדולים וחתם על החלטת הוצאה להורג של נאשמים רבים שבהמשך שמם טוהר מכל אשמה. בשנת 1939 שיינדלין עבר לעבודה במטה הפרקליטות של ברית המועצות במוסקבה. לאחר תחילת מלחמת העולם השנייה הוא צורף לצוות פרקליטים של הצבא האדום והיה סגן פרקליט החזית. בשנות ה-50 של המאה ה-20 שיינדלין היה מלמד במכון הפוליטכני של לנינגרד ואחר כך באוניברסיטה לנינגרד. באוניברסיטה הוא מונה לראש קתדרה של תאוריה והיסטוריה של המשפטים ופרופסור. שיינדלין כתב מספר ספרים בתחום תאוריה של תורת המשפטים הסובייטית. ביוגרפיה חברי טרויקה של נ.ק.ו.ד
הלמוט הסה

הלמוט הסה (25 באוגוסט 1898 - 26 בדצמבר 1979) היה מתמטיקאי גרמני שעסק בתורת המספרים האלגברית. הוא ידוע בתרומותיו לתורת שדות המחלקה, לגאומטריה דיופנטית (עקרון הסה), ולתורה של עקומים אליפטיים. הסה נולד בעיר קאסל, מחוז הסן-נסאו שבגרמניה. אביו היה השופט פול ריינהרד הסה (12 באפריל 1868 - 1 ביוני 1940 ) ואמו הייתה מרגרתה לואיז אדולפין קוונטין (נולדה ב-5 ביולי 1872 במילווקי ). במלחמת העולם הראשונה שירת הסה בצי הגרמני הקיסרי, ואחריה למד באוניברסיטת גטינגן. לאחר מכן למד באוניברסיטת מרבורג. בעבודת הדוקטורט שלו מ-1921, בהנחיית קורט הנזל, הוא הוכיח את משפט הסה-מינקובסקי, כפי שהוא נקרא כיום, על תבניות ריבועיות מעל שדות מספרים. לאחר מכן הוא התקבל למשרות באוניברסיטאות קיל, האלה ומרבורג. הוא היה מחליפו של הרמן וייל בגטינגן ב-1934. הסה הוזמן לשאת דברים בקונגרס הבינלאומי של המתמטיקאים (ICM) בשנת 1932 בציריך ודובר המליאה של הקונגרס שהתקיים בשנת 1936 באוסלו . בשנת 1933 חתם הסה על "נדר הנאמנות של הפרופסורים של האוניברסיטאות ובתי ספר התיכוניים בגרמניה לאדולף היטלר ולמדינה הנציונל-סוציאליסטית". (בגרמנית: "Bekenntnis der Professoren an den deutschen Universitäten und Hochschulen zu Adolf Hitler und dem nationalsozialistischen Staat"). ב-1937 ביקש הסה חברות במפלגה הנאצית, אך הבקשה נדחתה לכאורה בשל מוצאו היהודי המרוחק. לאחר המלחמה חזר הסה לזמן קצר לגטינגן ב-1945, אך הודר על ידי השלטונות הבריטיים. לאחר מינויים קצרים בברלין, מ-1948 ואילך הוא הצטרף כפרופסור באוניברסיטת המבורג. הוא שיתף פעולה עם מתמטיקאים רבים, בפרט עם אמי נתר וריכרד בראואר על אלגברות פשוטות, ועם הרולד דבנפורט על סכומי גאוס ( יחסי הסה-דבנפורט), ועם קאהיט ארף על משפט הסה-ארף. מדיה וקבצים בנושא הלמוט הסה בוויקישיתוף הלמוט הסה, באתר פרויקט הגנאלוגיה במתמטיקה הלמוט הסה, באתר MacTutor (באנגלית) הלמוט הסה, באתר dblp גנאלוגיה מתמטית של הלמוט הסה, באתר פרויקט הגנאלוגיה במתמטיקה Hellmuth Haße in the Hesse, Germany, Births, 1851-1901; Hessisches Hauptstaatsarchiv; Wiesbaden, Deutschland; Personenstandsregister Geburtenregister; Bestand: 910; Signatur: 910_5132; accessed 31 March 2018 Ancestry.com. Hesse, Germany, Births, 1851-1901. Lehi, UT, USA: Ancestry.com Operations, Inc., 2016. Paul Reinhard Hasse in the Hesse, Germany, Deaths, 1851-1958, Personenstandsregister Sterberegister; Bestand: 910; Signatur: 5683; Ancestry.com. Hesse, Germany, Deaths, 1851-1958 paid subscription website. Provo, UT, USA: Ancestry.com Operations, Inc., 2016. 1870 U.S. Federal Census: Adolph Quentin, accessed 31 March 2018, paid subscription ancestry.com website. Harold Edwards, Artikel Helmut Hasse in Dictionary of Scientific Biography Hasse, H. (1937). "Über die riemannsche Vermutung in Funktionenkörpern". In: Comptes rendus du Congrès international des mathématiciens: Oslo, 1936. Vol. 1. pp. 189–206. Helmut Hasse und die Familie Mendelssohn, By Peter Roquette. The Nazi mathematician Prof. תבנית:Interlanguage link multi pointed out that Helmut Hasse had a Jewish great grandmother.
רוז'י בק

רוז'י בק (בהונגרית: Beck Rózsi;‏ סטמאר, 5 באוגוסט 1888 – אושוויץ, 1944) הייתה שחקנית תיאטרון יהודייה-הונגרייה מפורסמת בטרנסילבניה בעלת עשרות תפקידים, ביו היתר שיחקה גם בתיאטרון היהודי בקולוז'וואר. היא הייתה מהשחקניות הבולטות בגילום תפקידים קומיים. נרצחה באושוויץ. היא החלה את קריירת המשחק שלה ביולי 1913 בנאג'קארוי, עם להקתו של לאסלו נמני. בין 1913 ל-1914 הופיעה בלהקה של בלה ראדו (במקור ברנאט רוזנברג) . בין 1914 לבין 1916, הופיעה בלהקתו של יוז'ף נדאשי. בין 1916 לבין 1918, הייתה חברה בלהקתו של קלמן באלה אחד המייסדים של התיאטרון הלאומי של בודפשט. ב-1918 הועסקה שוב בלהקתו של לסלו נמני. בין 1923 לבין 1926, שיחקה בלהקה של לאסלו גרוף בסטמאר. בין השנים 1926–1930 הופיעה עם להקתו של בלה מאורר . בין 1930 לבין 1931 הופיעה על הבמה עם להקתו של ינה גאשפאר. בין 1940 ל-1941 הוא הופיעה בלהקת קארוי יודי . בין השנים 1941–1944 הייתה חברה בתיאטרון היהודי בקולוז'וואר. עם להקות שונות היא סיירה בכל הערים הגדולות והקטנות של טרנסילבניה, בעיקר בתפקידים קומיים. בשקה (לאסלו פודור: ד"ר יוצי סאבו) קאטי (אישטוואן פקטה: עולה השחר) טרז ( יאנוש בוקאי: אני מתעקש על אהבה) הרוזנת הנדיבה (אלברט סירמאי : מלך הקולנוע) Saminé ( לאסלו בוש פקטה : The Grateful Little Woman) יוזפה ( אדוריין בוני : אף אחד קטן) המיילדת רזי ( לאיוש גלרט - איגנץ ויינרב : טימושה) Bodoriné ( Janos Bókay : The Bad Woman) דזירה (לאו פאל : השושנה מאיסטנבול) אידה, רקדנית ( יוהאן שטראוס : פלדרמאוז) אנה ( ארנו ויידה : יורש העצר) הנסיכה ליוויה ברומנשטיין ( אימרה פרקש : הצוער הקטן) הרוזנת זנטאי (פרנץ נוימן : המוזיקה משקרת) דורן לוסיה (תומאס בראנדן : דודתו של צ'רלי) ארז'ה (אישטוואן גצי : פרח הבר מג'ימש) הרוזנת הנרייטה (אימרה פרקש : הנשמה הוורודה שלי) Kötő József: Közhasznú esmeretek tára: Színjátszó személyek Erdélyben 1919–1940. Kolozsvár: Polis. 2009. 25. o. ISBN 978-606-542-004-5 (יוז'ף קטה:אנשי משחק בטרנסילבניה) Csirák Csaba: Zsidók a szatmárnémeti magyar színjátszásért. www.harag.eu. Szatmárnémeti Északi Színház Harag György Társulat arch (צ'אבה צ'יראק: יהודים למען אמנות התיאטרון ההונגרי בסטמאר) שאנדור אנידי: בלי יריבות. בודפשט, קרן לאסלו טלקי, 1999. לקסיקון התיאטרון ההונגרי: רוז'י בק OSZMI
השכבה הפלקסיפורמית החיצונית

השכבה הפלקסיפורמית החיצונית (באנגלית: Outer plexiform layer) היא שכבה של סינפסות עצביות ברשתית העין. השכבה מורכבת מרשת צפופה של סינפסות בין הדנדריטים של תאים אופקיים מהשכבה הגרעינית הפנימית לבין מקטעים פנימיים של תאים קולטי אור מהשכבה הגרעינית החיצונית. השכבה דקה באופן משמעותי מהשכבה הפלקסיפורמית הפנימית, שבה תאים אמקרינים משתלבים עם תאי הגנגליון ברשתית. הסינפסות בשכבה החיצונית נמצאות בין קצות התאים קולטי האור לתאים האופקיים. plexiform layer, Encyclopedia Britannica לדנדריטים אין כל קשר לתאים דנדריטיים (תאים השייכים למערכת החיסון), ואין לבלבל ביניהם. "Inner Plexiform Layer by Helga Kolb – Webvision". Helga Kolb, Outer Plexiform Layer, Salt Lake City (UT): University of Utah Health Sciences Center, 1995 2020–2021 BCSC Basic and Clinical Science Course™, www.aao.org הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Why Tell Me, Why

"Why Tell Me, Why" (בעברית: "למה ספר לי, למה") הוא שיר משנת 1981 בביצועה של הזמרת ההולנדית אנייטה מאייר, הנחשב לאחד השירים הבולטים ביותר בקריירה שלה. הוא הולחן על ידי פיט סואר, גרגורי אליאס ומרטין דוייזר, והופק על ידי מרטין דוייזר. הוא צעד במצעדים במשך ארבעה-עשר שבועות בסך הכול. השיר הוקלט ב-1982 על ידי הזמרת הצרפתייה ג'ולי פייטרי בתור "Je veux croire" והפך ללהיט בצרפת. השיר הוקלט גם על ידי הזמרת השוודית קרולה בתור "Säg mig var du står" עבור אלבום הבכורה שלה Främling‏ (1983). גרסה זו הפכה לשיר מסיבות פופולרי בקרב בני דור ה-Y בשוודיה בתחילת שנות ה-2020, ודורגה במקום השלישי במצעד של שוודיה. בשנת 2019, ליטל ג'ינדר הקליטה את השיר כחלק מסדרת הריאליטי השוודית Så mycket bättre. גרסתה דורגה במקום ה-61 במצעד השוודי. בשנת 2020, קרולה הוציאה גרסה חדשה של "Säg mig var du står" בהשתתפות הזמרת השוודית זארה לארסון. בעוד שהגרסה המקורית מעולם לא התפרסמה, הדואט הגיע למקום הראשון בסוונסקטופן. הגרסה דורגה במקום השני בסוורייטופליסטן וקיבלה את תואר הפלטינה הכפולה במדינה. היא בוצעה לראשונה בשידור חי בגרונה לונד בסטוקהולם במהלך קיץ 2020. ההקלטה המחודשת נכללה מאוחר יותר במהדורת הקיץ השוודית של Poster Girl. גרסאות נוספות ניתן למצוא ב-Hitparade.ch. ל-"Why Tell Me, Why" יצאו שני רמיקסים רשמיים. תחילה ב-2009 על ידי הדי ג'יי הישראלי עופר ניסים כחלק מאלבומו Pride All Over 2010‏ (2010). בהמשך, גם בשנת 2011 על ידי די ג'יי גייליאנו ההולנדי (תוך מתן קרדיט למאייר עצמה). ברמיקס ישנה דגימה מתוך "Discotex (Yah!)" של F.R.A.N.K., שהגיע למקום הראשון באולטראטופ של בלגיה בינואר 2011. מידע על היצירה "Why Tell Me, Why" באתר מיוזיק בריינז Anita Meyer - Why Tell Me, Why, נבדק ב-2024-06-22 Nationaal Pop Instituut, web.archive.org, ‏2005-03-15 fraty music (2019-05-22), Julie Piétri - Je veux croire, נבדק ב-2024-06-22 "Främling | Svensk mediedatabas (SMDB)" Anna Rosenström, Så blev Carolas cover en partyhit för millennials, Göteborgs-Posten, ‏2020-08-11 (בשוודית) Chart – Sverigetopplistan (ב־) Carola etta på Svensktoppen efter 37 år, www.aftonbladet.se, ‏2020-10-25 (בשוודית) swedishcharts.com - Discography Little Jinder, swedishcharts.com Release group “Poster Girl” by Zara Larsson - MusicBrainz, musicbrainz.org Pride All Over 2010, 2010-06-01, נבדק ב-2024-06-22
בונימוביץ'

האם התכוונתם ל... אברם בונימוביץ' – מדען יהודי סוביטי, התמחה במכניקה של גזים יורי עמנואילוביץ' בונימוביץ' – יהודי סובייטי, עוטר כגיבור ברית המועצות על תפקודו כמפקד בטייסת הפצצה וטורפדו במהלך מלחמת העולם השנייה לאוניד בונימוביץ' – מתמטיקאי סוביטי-אמריקאי, בנו של אברם בונימוביץ' שלמה בונימוביץ' – ארכאולוג ישראלי, פרופסור לארכאולוגיה באוניברסיטת תל אביב
אנייטה מאייר

אנייטה מאייר (בהולנדית: Annita Meijer; נולדה ב-29 באוקטובר 1954) היא זמרת הולנדית. אחד השירים הבולטים ביותר שלה הוא "Why Tell Me, Why" שדורג במצעדים במשך ארבעה-עשר שבועות בסך הכול, והגיע לראש מצעד הסינגלים ההולנדי במשך שישה שבועות ב-1981. מדיה וקבצים בנושא אנייטה מאייר בוויקישיתוף אנייטה מאייר, במסד הנתונים הקולנועיים IMDb (באנגלית) אנייטה מאייר, באתר AllMusic (באנגלית) אנייטה מאייר, באתר MusicBrainz (באנגלית) אנייטה מאייר, באתר Discogs (באנגלית) אנייטה מאייר, באתר Songkick (באנגלית) אנייטה מאייר, באתר Genius Anita Meyer en The Trammps bij de Toppers - Trouw, web.archive.org, ‏2009-11-02 Nationaal Pop Instituut, web.archive.org, ‏2005-03-15 Muziek Centrum Nederland: Muziek Encyclopedia: Anita Meyer: Discografie: Albums Retrieved 20 January 2011
עדיין כאן

"עדיין כאן" הוא שיר שהוקלט על ידי הזמרת הישראלית שושנה דמארי, מתוך אלבום האולפן העשירי שלה, אור (1988). הוא יצא לאור במרץ 1988, בהוצאת חברת התקליטים הד ארצי, כסינגל מתוך האלבום. את השיר כתב אהוד מנור ללחן של בעז שרעבי. בשנת 2010 נעשה לו רמיקס מחודש על ידי הדי ג'יי עופר ניסים. השיר הגיע למקום השביעי במצעד העברי השבועי של רשת ג'. השיר נכתב על ידי אהוד מנור, הולחן על ידי בעז שרעבי והופק על ידי מתי כספי. בשנת 1988 זכתה שושנה דמארי בפרס ישראל בתחום הזמר העברי, ולכבוד המעמד הזה נכתב עליה השיר "עגילי דמאר" (ברק/קלינגר), אשר בוצע באותו הערב על ידי ירדנה ארזי. בעקבות הזכייה בפרס הקליטה דמארי באותה שנה אלבום חדש, בשם אור בעיבודו של מתי כספי. האלבום הצליח מאוד ושיר הנושא, "אור" שכתבה נעמי שמר הפך לריקוד עם פופולרי. שיר זה הפך לשיר הסיום הקבוע בטקס פתיחת פסטיבל מחול כרמיאל, שבו השתתפה מדי שנה. שיר נוסף מהאלבום, "עדיין כאן", נכתב על ידי אהוד מנור לזכר בעלה של דמארי, שלמה בשמי, שנפטר ב-28 במאי 1986. ל"עדיין כאן" יצא רמיקס רשמי. את הרמיקס יצר הדי ג'יי הישראלי עופר ניסים כחלק מאלבומו Pride All Over 2010‏ (2010). סרטון השיר "עדיין כאן" באתר יוטיוב אור, 1988-01-01, נבדק ב-2024-06-22 אוצרות ארכיון ישראלי - רון בכר - Israeli archive (2014-04-04), שיר ישראלי - רון בכר - עדיין כאן - שושנה דמארי Shoshana Damari - מילים: אהוד מנור לחן: בועז שרעבי, נבדק ב-2024-06-22 Offer Nissim Official (2012-03-05), Soshana Damari Adaa'in Kan (Still Here!), נבדק ב-2024-06-22 14.6.1988 – פזמונט, באתר pizmonet.co.il ירדנה ארזי הערוץ הרשמי (2012-12-25), ירדנה ארזי עגילי דמאר Yardena Arazi, נבדק ב-2024-06-22
תינוקות הים

תינוקות הים (באנגלית: Merbabies, "מרבייביז") הוא סרט קצר מונפש אמריקאי באורך 8 דקות, המשמש כסרט ה-71 בסדרת הסרטים "סימפוניות טיפשיות" של חברת וולט דיסני. במהלך תקופת הפקת הסרט האנימטורים של אולפני ההנפשה של וולט דיסני היו עסוקים בהנפשת הסרט הראשון המונפש באורך מלא של החברה, "שלגיה ושבעת הגמדים", לכן בשונה משאר הפקות הסדרה סרט זה הופק על ידי Harman and Ising. הסרט בוים והופק על ידי רודולף איינג, יחד עם ביומו של ורנון סטלינגס והפקתם של וולט דיסני ויו הרמן. הסרט הולחן על ידי סקוט בראדלי ונכתב על ידי פינטו קולביג, ג'ונתן קולדוול ומוריס דיי, כאשר עלילתו משמשת כסוג של המשכון עבור הסרט הקצר ה-52 בסדרת הסרטים, "תינוקות במים". הסרט יצא לאקרנים במקור ב-9 בדצמבר 1938 בהפצת RKO. בישראל הסרט הופץ לראשונה על ידי פורום פילם בשנת 2005, כחלק מהכרך השני של סדרת התקליטורים "אגדות דיסני". ב-8 בספטמבר 2023 הסרט עלה לשירות הסטרימינג דיסני+. הסרט עוקב אחר תינוקות בני ים ג'ינג'ים זהים שנוצרו באוקיינוס על ידי בועות ואצות. במהלך הסרט התינוקות משחקים ומנגנים יחד עם יצורים ימיים, ביניהם סוסוני ים, כוכבי ים ותמנונים. בסוף הסרט לוויתן מעיף את כל התינוקות מעל המים והם נעלמים. "סימפוניות טיפשיות" היא סדרת סרטים מונפשת בהפקת חברת וולט דיסני, כאשר סרטה הראשון, "ריקוד השלדים", יצא לאקרנים ב-22 באוגוסט 1929. הסדרה זכתה להצלחה רבה, ולאחר שהופצה על ידי סרטי קולומביה ואז על ידי יונייטד ארטיסטס, היא החלה בשנת 1937 להיות מופצת על ידי RKO עד סיומה בשנת 1939. בשנת 1934 החלה העבודה על סרט הקולנוע "שלגיה ושבעת הגמדים", אשר שימש כסרט הראשון המונפש באורך מלא של החברה. הפקת הסרט דרשה אנימטורים רבים שיעבדו עליו, לכן אולפני ההנפשה של וולט דיסני לא יכלו לעסוק בהפקת סרטים נוספים לסדרת הסרטים. עקב סיבות אילו, חברת וולט דיסני עשתה הסכם עם Harman and Ising שתפיק שלושה סרטים מונפשים קצרים עבור סדרת הסרטים. בסופו של דבר, רק סרט אחד נרכש והוא סרט זה, כאשר שני הסרטים הנותרים נמכרו למטרו גולדווין מאייר שהפיצה אותם כחלק מסדרת הסרטים "הרמוניות שמחות" שמשמשת כחיקוי לסדרה "סימפוניות טיפשיות". "תינוקות הים", במסד הנתונים הקולנועיים IMDb (באנגלית) "תינוקות הים", באתר Rotten Tomatoes (באנגלית) "תינוקות הים", באתר דיסני+ סרטים (באנגלית) "תינוקות הים", במסד הנתונים הקולנועיים KinoPoisk (ברוסית) מייקל גאווין, Silly Symphony Cartoons part 9 – 1938: a smaller, expensive season of cartoon classics, באתר Inside the Magic‏, 17 ביולי 2018 הצד האחורי של ה-DVD "אגדות דיסני - חלק 2" בעברית צוות האתר, Disney+ to Debut 27 Restored Classic Walt Disney Animation Studios Shorts, באתר D23‏, 19 ביוני 2023
Kygo (אלבום)

Kygo (בעברית: קייגו) הוא אלבום האולפן החמישי של הדי ג'יי והמפיק המוזיקלי הנורווגי קייגו. האלבום יצא לאור ב-21 ביוני 2024, על ידי חברת התקליטים RCA רקורדס. הסינגל המוביל של האלבום, "Whatever", ביחד עם הזמרת והיוצרת האמריקאית אווה מקס, יצא לאור ב-19 בינואר 2024. הסינגל השני, "For Life", בהשתתפות עם הזמר והיוצר האנגלי זאק אבל, בו מופיע גם המוזיקאי האמריקאי נייל רודג'רס, יצא לאור ב-19 באפריל 2024. ב-30 במאי 2024, קייגו הכריז על שם האלבום לצד עטיפת האלבום ותאריך יציאתו. הסינגל השלישי, "Without You", בהשתתפות הזמרת והיוצרת הבריטית היילה, יצא לאור למחרת. קייגו חשף את רשימת הרצועות של האלבום ב-10 ביוני 2024. הסינגל הרביעי, "Me Before You", בהשתתפות עם הזמר והיוצר האנגלי פיל פלסטד, יצא לאור ארבעה ימים לאחר מכן. מידע על האלבום Kygo באתר MusicBrainz האלבום Kygo באתר ספוטיפיי סטיוארט קרייטון, קייגו, פרנקלין, אולי גרין, פיטי מרטין, לוק ניקולי, נייל רוג'רס Gonzalez, Rebekah (19 בינואר 2024). "Ava Max & Kygo Reimagine Shakira's Biggest Hit on Infectious New Song". iHeartRadio. נבדק ב-14 ביוני 2024. {{cite news}}: (עזרה) "Kygo joins forces with Zak Abel & Nile Rodgers in 'For Life': Listen". We Rave You. 22 באפריל 2024. נבדק ב-14 ביוני 2024. {{cite web}}: (עזרה) "Kygo announces self-titled album for June 21st release". We Rave You. 30 במאי 2024. נבדק ב-14 ביוני 2024. {{cite web}}: (עזרה) Heffler, Jason (31 במאי 2024). "Listen to Kygo and Hayla's Smoldering Dance Anthem, "Without You"". EDM. נבדק ב-14 ביוני 2024. {{cite web}}: (עזרה) Sunkel, Cameron (11 ביוני 2024). "Kygo Reveals Star-Studded Tracklist of Upcoming Self-Titled Album". EDM.com. נבדק ב-14 ביוני 2024. {{cite web}}: (עזרה) "Kygo and Plested reunite on new song 'Me Before You': Listen". We Rave You. 17 ביוני 2024. נבדק ב-17 ביוני 2024. {{cite web}}: (עזרה) Billboard 200™, בילבורד, ‏6 ביולי 2024